Pasiūlymas Europos parlamento ir Tarybos sprendimas dėl ES solidarumo fondo lėšų mobilizavimo /* KOM/2008/0557 galutinis */





[pic] | EUROPOS BENDRIJŲ KOMISIJA | Briuselis, 15.9.2008 KOM(2008) 557 galutinis Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo (pateikta Komisijos) AIŠKINAMASIS MEMORANDUMAS 2006 m. gegužės 17 d. tarpinstituciniame susitarime[1] numatyta galimybė mobilizuoti Europos Sąjungos solidarumo fondo lėšas taikant lankstumo mechanizmą, neviršijant viršutinės metinės 1 mlrd. EUR ribos, viršijant atitinkamų finansinės programos išlaidų kategorijų ribas. Fondo lėšų skyrimo sąlygos išsamiai išdėstytos Tarybos reglamente (EB) Nr. 2012/2002[2]. Remiantis Prancūzijos, kurios teritorijos Martinika ir Gvadelupa 2007 m. rugpjūčio mėn. nukentėjo nuo uragano Dynas, pateikta paraiška gauti paramą iš Fondo, padaryta žala iš viso siekia: (EUR) | Tiesioginė žala | Riba | Suma, pagrįsta 2,5 % koeficientu | Suma, pagrįsta 6 % koeficientu | Bendra siūlomos paramos suma | Prancūzija, Gvadelupa ir Martinika, uraganas Dynas | 511 200 000 | 3 266 629 000 | 12 780 000 | 0 | 12 780 000 | Iš viso | 12 780 000 | Išnagrinėjusi paraišką[3] ir atsižvelgusi į didžiausią įmanomą iš Fondo skirtiną dotaciją, taip pat į asignavimų perskirstymo išlaidų kategorijoje mastą, dėl kurio reikia numatyti papildomų išlaidų, Komisija siūlo iš Europos Sąjungos solidarumo fondo mobilizuoti bendrą 12 780 000 EUR sumą, skirtiną pagal finansinės programos 3b išlaidų kategoriją. Teikdama šį pasiūlymą panaudoti Fondo lėšas Komisija pradeda supaprastintą trišalę procedūrą pagal 2006 m. gegužės 17 d. tarpinstitucinio susitarimo 26 punktą, kad poreikį pasinaudoti Fondu ir reikalingą sumą suderintų su abiem biudžeto valdymo institucijomis. Komisija ragina biudžeto valdymo instituciją, kuri pirmoji tinkamu politiniu lygiu susitars dėl lėšų mobilizavimo pasiūlymo, pranešti kitai biudžeto valdymo institucijai ir Komisijai apie savo ketinimus. Jei viena iš dviejų biudžeto valdymo institucijų nepritaria, bus organizuojamas oficialus trišalis susitikimas. Komisija pateiks preliminarų taisomojo biudžeto projektą (PTBP), kad į 2008 m. biudžetą būtų įtraukti specialieji įsipareigojimų ir mokėjimų asignavimai, suskirstyti pagal paramą gaunančias šalis, kaip nurodyta 2006 m. gegužės 17 d. tarpinstitucinio susitarimo 26 punkte. Pasiūlymas EUROPOS PARLAMENTO IR TARYBOS SPRENDIMAS dėl ES solidarumo fondo lėšų mobilizavimo EUROPOS PARLAMENTAS IR EUROPOS SĄJUNGOS TARYBA, atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo[4], ypač į jo 26 punktą, atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą[5], atsižvelgdami į Komisijos pasiūlymą[6], kadangi: (1) Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais. (2) 2006 m. gegužės 17 d. tarpinstituciniame susitarime numatyta galimybė mobilizuoti Fondo lėšas neviršijant viršutinės metinės 1 mlrd. EUR ribos. (3) Reglamente (EB) Nr. 2012/2002 numatytos nuostatos, kuriomis remiantis galima mobilizuoti Fondo lėšas. (4) Prancūzija pateikė paraišką mobilizuoti Fondo lėšas dėl 2007 m. rugpjūčio mėn. uragano Dynas sukeltos nelaimės, NUSPRENDĖ: 1 straipsnis Europos Sąjungos 2008 finansinių metų bendrajame biudžete iš Europos Sąjungos solidarumo fondo skiriama 12 780 000 EUR įsipareigojimų ir mokėjimų asignavimų suma. 2 straipsnis Šis sprendimas skelbiamas Europos Sąjungos oficialiajame leidinyje . Priimta Briuselyje Europos Parlamento vardu Tarybos vardu Pirmininkas Pirmininkas [1] OL C 139, 2006 6 14, p. 1. [2] OL L 311, 2002 11 14, p. 3. [3] Pranešimas Komisijai SEC (2008) 2406 dėl Prancūzijos, kurios teritorijos Martinika ir Gvadelupa 2007 m. rugpjūčio mėn. nukentėjo nuo uragano Dynas, pateiktos paraiškos mobilizuoti Europos Sąjungos solidarumo fondo lėšas. [4] OL C 139, 2006 6 14, p. 1. [5] OL L 311, 2002 11 14, p. 3. [6] OL C […], […], p. […].